Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê vatî:
‘’22ê êlule de Warê Xoverdayîşî yê Sîda de dormeyê mewzîyanê şerî yê Şehîd Agirî de îşxalkerî hîrê rey pê çekanê giranan, ferdîyan û taktîkê sûîkastî  ameyî pirodayene. Nê çalakîyan de 4 îşxalkerî ameyî cezakerdene û îşxalkerêk birîndar bi.  Eynî roje Warê Xoverdayîşî yê Çemçoyî de vera îşxalkeran di çalakîyî ameyî kerdene, îşxalkerêk ame cezakerdene. Girê Şehîd Derwêşî yê Xakurkê de zî hetê hêzanê ma yê YJA Starî ra çalakîyêke ameye kerdene. Çalakîye de 4 îşxalkerî ameyî cezakerdene û di mewzîyî ameyî îmhakerdene. Reyna badê çalakîye droneyêk zî dîya war.  22ê 23ê êlule de çalakîyanê Warê Xoverdayîşî yê Girê Cûdîyî de zî 2 îşxalkerî ameyî cezakerdene û îşxalkerêk zî birîndar bi.
Artêşa tirke ya îşxalkere 22ê êlule de mewzîyê şerî yê Warê Xoverdayîşî yê Girê Cûdî, Girê FM, Sîda û Çemçoyî pê bombayayanê qedexeyan û çekanê kîmyewîyan dayî bombayan ver. Reyna Warê Xoverdayîşî yê Saca, Çemço, Girê Hakarî, Girê Cûdî û Girê FMyî pê teyarayanê şerî, helîkopteranê hêrişî dîyayî bombayan ver.’’
